A NADA, O CERO, O BALEIRO (Rock).
Channel: XERMÁN SON
Date: 2020-04-28

Demo 2018

Citas musicadas sobre A NADA, O CERO, O BALEIRO.

#Nada #Cero #Baleiro #Germán #Son #Tse #Demócrito #Bruno #Hugo #Baschi #Hernández #Galeano #Colorado #Perich #Eklund #Enbest #Rock #xermán

https://germanson.bandcamp.com/

LETRAS

Antes do un e despois do menos un,
o cero.
E no cerebro,
non pensar en nada,
ou iso cremos.
Anda, anda, sal ou entra
nese conxunto baleiro,
amnioticamente sen tempo.
Non era a esquerda,
era un cero dentro
doutro doutro cero.
Paxariño, presentiches
nese ovo,
que voar é algo máis que un soño.

Germán Son

Unimos trinta radios e a chamamos roda; pero é no espazo baleiro onde reside a utilidade da roda. Moldeamos arxila para facer unha cunca; pero é no espazo baleiro onde reside a utilidade da cunca. Abrimos portas e ventás cando construímos unha casa: son estes espazos baleiros os que lle dan utilidade á casa. Polo tanto, igual que aprendemos o que é, deberíamos recoñecer a utilidade do que non é.

Lao Tse

Nada existe excepto átomos e espazo baleiro; todo o de máis son opinións.

Demócrito

Hai un só espazo xeral, unha vasta inmensidade única á que podemos chamar libremente baleiro: Nel están os orbes innumerables como este no que vivimos e crecemos, declarando que este espazo é infinito, xa que ningunha razón, conveniencia, percepción sensorial nin natureza lle asigna un límite.

Giordano Bruno

Todo número é cero ante o infinito.

Victor Hugo

Aquí. Trepado na cima da nada de pronto recibo a chamada da morte. Que polo demais avísame pasaxeira que non é nada. Nada máis que a ausencia da nada. Nada máis que a ausencia da mesma palabra. Nada máis e simplemente que a nada.

Giannina Braschi

Quen encherá este baleiro
de ceo desalentado
que deixa teu corpo ao meu?

Miguel Hernández

Só os parvos cren que o silencio é un baleiro. Non está baleiro nunca. E ás veces a mellor maneira de comunicarse é calando.

Eduardo Galeano

EN 1897, NADA SUCEDEU NESTE LUGAR.

Placa colgada na parede da taberna de Woody Creek, en Woody Creek, Colorado.

En que sociedade vivimos que ata os ceros, para ser algo, teñen que estar á dereita!

Jaume Perich

O experimento de Torricelli consistiu en encher con mercurio un tubo de ensaio dun metro de lonxitude e invertelo dentro dun balde con máis mercurio. A altura do mercurio que había dentro do tubo caeu de inmediato a 760 milímetros, o que deixou un oco na parte superior que só podía ser un baleiro.
Berti fixera o experimento antes, e empregou para elo auga en lugar de mercurio, pero estivo menos afortunado á hora de convencer aos filósofos naturais da época da súa interpretación. De aí que o mérito histórico de “descubrir” o baleiro atribúase polo común a Torricelli.
E co seu experimento inventou tamén sen sabelo o barómetro de mercurio. Uns poucos anos despois, o francés Blaise Pascal efectuou a primeira medición de presión usando o mecanismo de Torricelli: a columna de mercurio subía ou baixaba dependendo da presión atmosférica. E pola mesma época, Otto von Guericke construíu en Alemaña unha “bomba de aire”, unha bomba de pistón fabricada en madeira e de control manual, moi parecida ao bombín de bicicleta invertido, que hoxe se coñece como a primeira bomba de baleiro.

Per Eklund

O espazo exterior non é un baleiro perfecto, nin todos os baleiros cósmicos son iguais. Nalgúns lugares o espazo se revela repleto de átomos, en termos relativos, mentres que outras rexións próximas están moito máis baleiras (...) É aí, nos confíns do universo, onde radica o baleiro soñado pola física. A vacuidade absoluta. Se leváramos unha cámara experimental do tamaño dun salón ata un deses ocos e abrísemos as ventás e as portas, cando houbera saído todo o aire non quedaría nada de nada no seu interior ou, en caso de ter mala sorte, un único átomo, como moito.

Nigel Henbest